ถามว่าเขาชอบและไม่ชอบอะไร เริ่มบทสนทนา พูดคุยกันเรื่องเพศสัมพันธ์ที่ปลอดภัย
ทำให้เขารู้ว่าคุณอยากให้ประสบการณ์ครั้งนี้เป็นประสบการณ์ที่น่าประทับใจมากที่สุดเท่าที่จะทำได้  คุณไม่จำเป็นต้องถามตรงๆ แบบกระอักกระอ่วนว่า “คุณอยากมีเซ็กส์แบบไหน” แต่ให้แสดงออกให้เขารู้ว่าคุณสนใจว่าเขาชอบและไม่ชอบอะไร หรือมีขอบเขตแบบไหนด้วยท่าทีชวนคุยและผ่อนคลาย แม้ว่าการพูดคุยล่วงหน้าว่าอีกฝ่ายชอบและไม่ชอบอะไรจะเป็นสิ่งที่ดี แต่การพูดคุยกันว่าอะไรที่ทำให้ต่างฝ่ายต่างมีอารมณ์ก็ทำให้ช่วงเวลานั้นเป็นช่วงเวลาที่เซ็กซี่สุดๆ ได้ คุณอาจจะพูดว่า “แล้วคุณชอบให้จูบตรงไหน” หรือ “บอกผมหน่อยสิว่าคุณอยากลองอะไรบนเตียงมานานแล้ว” การถามเขาว่าเขาชอบมีเซ็กส์แบบไหนหรือเขาจินตนาการเรื่องเซ็กส์ไว้อย่างไรจะทำให้เขาอยู่ในจุดที่เปราะบาง บอกให้เขารู้ว่าเขาไว้ใจคุณได้และคุณจะไม่หัวเราะหรือตัดสินเขา  การบอกเรื่องของคุณให้เขาฟังก่อนจะช่วยให้เขารู้สึกสบายใจกับคุณมากขึ้น ลองบอกเขาไปก่อนว่าคุณชอบโดนสัมผัสแบบไหนหรือคุณชอบมีเซ็กส์ท่าไหน แม้ว่าการพูดคุยกันถึงเรื่องความชอบล่วงหน้าจะช่วยเพิ่มความประทับใจระหว่างมีเซ็กส์ได้จริง แต่คุณก็ต้องไม่เล่าอะไรมากเกินไปจนทำให้อึดอัดใจกันไปทั้งสองฝ่าย คุณกับคนที่คุณถูกใจไม่จำเป็นต้องเล่าให้กันฟังว่าจินตนาการที่ล้ำลึกและดำมืดที่สุดของแต่ละคนคืออะไร โดยเฉพาะอย่างยิ่งถ้าคุณไม่ได้รู้จักกันดีนัก คุณสามารถบอกเขาได้ว่าคุณชอบโดนขบที่หูหรือซุกไซ้ซอกคอ แต่ไม่ต้องลงรายละเอียดเกี่ยวกับประสบการณ์หรือพูดถึงคนรักในอดีตราวกับว่าพวกเขาเป็นวัตถุของคุณ  ไม่มีใครอยากฟังว่าล่าสุดคุณนอนเพิ่งไปนอนกับใครมา และการคุยโวเรื่องเซ็กส์ก็เป็นเรื่องหลักๆ ที่ชวนให้หมดอารมณ์ คุณสามารถพูดได้ว่า "ผมชอบโดนไซ้คอ" แต่อย่าพูดว่า "โห ตอนที่แฟนคนล่าสุดไซ้คอผมเป็นจ้ำๆ นะผมมีอารมณ์สุดๆ ไปเลย" สิ่งที่ทำให้เขาหมดอารมณ์อาจจะไม่ใช่ประเด็นหลักในการคุยกัน แต่ประสบการณ์การมีเซ็กส์ในครั้งนี้จะสนุกสนานและกระอักกระอ่วนน้อยลงถ้าคุณรู้ว่าจุดไหนที่อ่อนไหวเป็นพิเศษหรือท่าไหนที่คู่นอนไม่ชอบ แม้ว่าการถามเขาบ้างเป็นบางครั้งจะเป็นเรื่องที่ดี แต่การถามว่า “คุณโอเคไหม” ทุกๆ 30 วินาทีเป็นอะไรที่ชวนหมดอารมณ์มาก สังเกตภาษาท่าทางของอีกฝ่าย และพยายามสนุกกับปัจจุบันมากกว่าที่จะคิดอะไรมากเกินไป การพูดเรื่องเซ็กส์ล่วงหน้าอาจช่วยให้คุณและคนที่คุณถูกใจสบายใจในกันและกันมากขึ้น ถ้าคุณกำลังคบใครอยู่ ให้ถามเขาว่าเมื่อไหร่ความสัมพันธ์ควรจะเข้าสู่ขั้นถัดไป เขารู้สึกอย่างไรเกี่ยวกับเซ็กส์ และอะไรที่เขาชอบและไม่ชอบ  ลองถามว่า “เมื่อไหร่ที่คุณคิดว่าคนเป็นแฟนกันควรจะเริ่มมีเซ็กส์กันได้แล้ว เราน่าจะมาคุยกันนะว่าเวลาที่เหมาะสมสำหรับเราคือเมื่อไหร่” ถ้าคุณกับคนที่คุณถูกใจไม่ได้คบกัน คุณอาจจะไม่มีโอกาสได้คุยกันล่วงหน้า  แต่ก่อนจะไปถึงขั้นนั้น คุณต้องแน่ใจว่าเธอยินยอมอย่างชัดเจนและคุยกันว่าจะมีเซ็กส์อย่างปลอดภัยอย่างไร ถ้าเขาอยากคุยเรื่องนี้กับคุณ คุณก็ต้องแน่ใจว่าคุณกับว่าที่คู่นอนของคุณมีที่ที่เป็นส่วนตัว ช่วยให้เขารู้สึกปลอดภัยและสบายใจ และพยายามอ่านภาษาท่าทางของเขาเพื่อให้แน่ใจว่าเขาสบายใจ  คุณไม่จำเป็นต้องคุยเรื่องเซ็กส์กันสองต่อสองในห้องที่ประตูปิดอยู่ คุณอาจจะไปเดตกันที่ร้านอาหารหรือสถานที่สาธารณะอื่นๆ ตอนคุณเกริ่นเรื่องเซ็กส์ก็ได้ ระมัดระวังคนรอบตัว อย่าถามคนรักเรื่องเซ็กส์ตอนที่มีคนอยู่ใกล้ๆ เยอะๆ เพราะคุณคงไม่อยากให้เขาตกเป็นเป้าสายตาหรือทำให้เขาอับอาย พูดอย่างตรงไปตรงมา อบอุ่น และสุภาพ และอย่าพยายามสร้างภาพหรือหาคำพูดจีบสาวเลี่ยนๆ มาพูด แค่เป็นตัวของตัวเองและบอกคนที่คุณถูกใจว่าคุณรู้สึกอย่างไร ทำให้รู้ว่าคุณคิดว่าเขามีเสน่ห์ แต่คุณต้องชมออกมาจากใจจริงๆ  ลองพูดว่า “ตอนที่เราจูบกัน ผมรู้สึกเหมือนมีกระแสไฟฟ้าไหลผ่านตัวผมไป ผมไม่ได้จะกดดันหรืออะไรคุณนะ แต่ผมอยากให้ความสัมพันธ์ของเราก้าวหน้าไปอีกขั้นนึง” เคารพและให้เกียรติอีกฝ่าย อย่าบรรยายเสียจนเห็นภาพว่าคุณอยากทำอะไรกับเขาบ้าง เพราะถ้าเขายังไม่พร้อมจะมีเซ็กส์ มันอาจจะทำให้เขาไม่อยากคุยกับคุณเลยก็ได้ การคุยกันเรื่องเซ็กส์ไม่จำเป็นต้องเป็นอะไรที่เคร่งเครียดสุดๆ ถ้าคุณคุยกันในหัวข้อที่มันจริงจัง เช่น ประสบการณ์ทางเพศที่ไม่ดีหรือโรคติดต่อทางเพศสัมพันธ์ (STI) มันก็เรื่องนึง แต่ถ้าคุณพูดคุยกันว่าอะไรที่ทำให้คุณเกิดอารมณ์หรือบอกเขาว่าคุณอยากมีเซ็กส์ ก็พยายามเพิ่มความสนุกสนานหรือหยอดมุกตลกเข้าไปด้วยเพื่อให้บทสนทนาเกิดความผ่อนคลาย  ถึงจะกังวลก็ไม่เป็นไร และการมีอารมณ์ขันเรื่องความประหม่าของตัวเองก็ยังช่วยให้คุณรู้สึกอึดอัดน้อยลงได้ ถ้าคุณเริ่มจะเขิน ก็อาจจะพูดปัดไปว่า “ให้ตายเถอะ ทำไมผมพูดเหมือน Google รวนแบบนี้ล่ะ” หรือแค่บอกไปตรงๆ ว่า “โทษทีนะ ผมประหม่าไปหน่อย เอาใหม่นะ”  เสียงหัวเราะเล็กๆ น้อยๆ ช่วยปลดปล่อยความประหม่าได้ แต่การแซวตัวเองแรงๆ ก็อาจทำให้เสียบรรยากาศได้ เพราะฉะนั้นถ้าจะแซวตัวเองก็ให้แซวแค่เล็กๆ น้อยๆ พอ ถ้าคุณมีความสัมพันธ์ทางเพศกับคนหลายคนอยู่แล้ว ก่อนจะรุกคืบเข้าไปให้อ่านสถานการณ์และดูให้ดีว่าว่าที่คู่นอนของคุณก็อยากมีเซ็กส์เหมือนกัน ถ้าดูท่าทางเขาไม่ได้อยากจูบหรือสัมผัสคุณมากนัก ก็ให้ถอยออกมาและดูความต้องการของเขาก่อน  ในช่วงเวลาเข้าได้เข้าเข็ม คุณอาจจะพูดว่า “คุณจูบเก่งจัง ผมจะไม่ไหวอยู่แล้ว คุณอยากทำมากกว่านี้ไหม” หรือคุณจะลองถามเขาว่า “เราเข้าห้องนอนกันไหม” หรือ “ผมสัมผัสคุณตรงนี้ได้ไหม” ก็ได้ ถ้าคุณคิดว่าเขาไม่น่าจะอยากมีเซ็กส์ ให้หยุดก่อนและถามเขาว่า “ทุกอย่างโอเคไหม เราจะหยุดก่อนก็ได้นะถ้าคุณว่ามันเร็วเกินไป” อีกฝ่ายต้องแสดงการยินยอมอย่างชัดเจนว่าเต็มใจที่จะมีเพศสัมพันธ์กับคุณ ถ้าเขาดูไม่สบายใจหรือไม่แน่ใจว่าอยากมีเซ็กส์หรือเปล่า ก็อย่าพยายามกดดันเขา ถ้าคำตอบของเขาคือไม่ก็ให้เคารพการตัดสินใจของเขา และไม่ต้องให้เขาอธิบายเพิ่มเติม  เขาอาจจะอยากจูบหรือลูบไล้ แต่นั่นก็ไม่ได้หมายความว่าเขาอยากมีเซ็กส์ และเขาก็มีสิทธิ์ที่จะเปลี่ยนใจและหยุดเมื่อไหร่ก็ตามที่เขาเริ่มไม่สบายใจ การพูดคุยเรื่องโรคติดต่อทางเพศสัมพันธ์ขณะกำลังเข้าด้ายเข้าเข้มอาจทำให้หมดอารมณ์ได้ แต่มันก็เป็นเรื่องที่จำเป็นต้องคุยกัน ถามคู่นอนว่าในช่วง 6 เดือนที่ผ่านมาเขาได้ตรวจโรคติดต่อทางเพศสัมพันธ์หรือเปล่า และพูดถึงสุขอนามัยทางเพศของคุณเองล่วงหน้าด้วย  การคุยกับคู่นอนเรื่องสุขอนามัยทางเพศตอนที่คุณยังมีสติสัมปะชัญญะนั้นดีที่สุด เพราะคุณไม่น่าจะตัดสินใจอะไรได้ดีนักในช่วงที่ไฟราคะกำลังลุกโชน ถ้าคุณมีอะไรกันแล้วแต่ไม่เคยคุยกันเรื่องนี้มาก่อน ก็ไม่ต้องรู้สึกผิดที่จะมาห่วงสุขภาพเอาตอนนี้ ถ้าเขาเองก็มีคู่นอนหลายคนและไม่ได้ตรวจโรคในช่วงที่ผ่านมา คุณก็ควรจะเลื่อนไปก่อนจนกว่าเขาจะผ่านการตรวจแล้ว มีเพศสัมพันธ์อย่างปลอดภัยเสมอแม้ว่าคุณกับคู่นอนจะผ่านการตรวจโรคและไม่ได้เป็นโรคติดต่อทางเพศสัมพันธ์ก็ตาม ถ้าคุณไม่มีอุปกรณ์ป้องกันในตอนนั้น ก็บอกเขาว่า “ผมอยากมากเลย แต่ถึงผมจะแทบอดใจไม่อยู่แล้ว ถ้าไม่มีถุงยางอนามัยผมว่าเราหยุดแค่นี้ก่อนเถอะ”  การพูดคุยกันเรื่องเพศสัมพันธ์ที่ปลอดภัยไม่ได้ทำให้หมดอารมณ์เสมอไป เช่น ลองถามเขาเลยว่าเขาชอบถุงยางอนามัยแบบไหน หรือว่าเขาชอบแบบรสชาติหรือผิวสัมผัสที่ต่างออกไปหรือเปล่า เวลาคุยกันเรื่องเพศสัมพันธ์ที่ปลอดภัยพยายามพูดให้เป็นบวก บอกเขาว่าการป้องกันดีกับคุณทั้งคู่ แทนที่จะพูดเหมือนกับว่าคุณต้องป้องกันตัวเองจากเขา
พูดแบบขำๆ ว่าคุณจะทำให้เขาพอใจเพื่อเริ่มเปิดบทสนทนา. บอกให้เขารู้ว่าคุณจะไม่ตัดสินเขา. บอกว่าคุณชอบอะไร แต่ไม่ต้องโม้ว่าคุณได้ใครมาเยอะแยะ. ถามเขาว่าเขาไม่ชอบอะไร. ถ้าเป็นไปได้ให้คุยเรื่องการถึงเนื้อถึงตัวก่อนเข้าห้องนอน. เข้าเรื่องเซ็กส์ในบรรยากาศสบายๆ และผ่อนคลาย. พูดอย่างตรงไปตรงมาว่าว่าที่คู่นอนทำให้คุณรู้สึกอย่างไร. พยายามทำให้การสนทนาเป็นการคุยกันขำๆ. เช็กอารมณ์คู่นอนก่อนเข้าได้เข้าเข็ม. แน่ใจว่าอีกฝ่ายยินยอม. พยายามพูดคุยกันเรื่องสุขอนามัยทางเพศก่อนมีเพศสัมพันธ์. ถามเขาว่าเขาต้องการคุมกำเนิดแบบไหน.
https://www.wikihow.com/Ask-Someone-if-They-Want-to-Have-Sex https://www.wikihow.com/Ask-Someone-if-They-Want-to-Have-Sex https://www.wikihow.com/Ask-Someone-if-They-Want-to-Have-Sex
Asking about Likes and Dislikes Starting the Conversation Talking about Safe Sex